Hrvatski sabor
20040323

Hvala gospodine predsjedniče. Pitanje postavljam potpredsjedniku Vlade i ministru gospodinu Andriji Hebrangu. Ovih dana svjedoci smo medijskih natpisa vezanih uz bespravnu gradnju. Jedna od tih stvari koji se dogodila posebno bode oči hrvatske javnosti i ovog Visokog doma. Radi se o bespravnoj gradnji u mjestu Donja Garica na otoku Krku. Prema napisima iz medija autor te bespravne gradnje je glavni državni inspektor gospodin Branko Jordanić. Moje pitanje, što Vlada namjerava učiniti u ovom slučaju?